Quina temàtica explora aquest text?
L'Hora del Planeta és un esdeveniment internacional organitzat per World Wide Fund for Nature (WWF) i l'agència publicitària Leo Burnett, que se celebra l'últim dissabte de març de cada any i que consisteix en una apagada elèctrica voluntària, en què es demana a cases, empreses i comunitats que apaguin els llums i altres aparells elèctrics durant una hora. Amb aquest esdeveniment es vol conscienciar la societat sobre la necessitat de prendre mesures contra l'escalfament global i la contaminació atmosfèrica, així com estalviar energia i disminuir la contaminació lumínica. La primera vegada que es va celebrar va ser el 31 de març de 2007 a Sydney i, des de llavors, s'hi han afegit més de 7.000 pobles i ciutats d'arreu del món. La idea inicial va sorgir d'un think tank promogut per Andy Ridley, director general de l'agència publicitària Leo Burnett, que va donar lloc a una associació entre WWF Australia, Leo Burnett i Fairfax Media. A més, el projecte va comptar amb el suport de l'alcaldessa de Sydney del moment, Clover Moore. La primera Hora del Planeta es va celebrar a Sydney el 31 de març de 2007, entre les 19:30 i les 20:30 (hora local). L'estalvi d'energia va ser de més de 20.000 Kwh, que representa un 10,2% menys del consum d'electricitat habitual en aquell moment del dia, segons un estudi d'Energy Austalia (proveïdor de serveis d'electricitat i gas a Austàlia). Una enquesta feta per AMR Interactive va apuntar a una participació aproximada de 2,2 milions de ciutadans.Seguint l'exemple de Sydney, moltes altres ciutats, al Canadà i altres països van adoptar l'esdeveniment el dissabte 29 de març de 2008, de 19:30 a 20:30. L'Hora del Planeta del 2010 es va celebrar el 27 de març de 20:30 a 21:30, hora local a cada país. El 2011, es va fer a 5,251 ciutats i 135 països i territoris de tots els continents.
El text tracta sobre ecologia.